CELEX: 32019D1031(01)
Language: et
Date: 2019-10-24 00:00:00
Title: Nõukogu otsus, 24. oktoober 2019, millega nimetatakse ametisse Europoli tegevdirektori asetäitja2019/C 370/02

31.10.2019   
               
               
                  ET
               
               
                  Euroopa Liidu Teataja
               
               
                  C 370/4
               
            
         NÕUKOGU OTSUS, 
         24. oktoober 2019,
         millega nimetatakse ametisse Europoli tegevdirektori asetäitja
         (2019/C 370/02)
         EUROOPA LIIDU NÕUKOGU,
         võttes arvesse Euroopa Parlamendi ja nõukogu 11. mai 2016. aasta määrust (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK, (1) eriti selle artikleid 54 ja 55,
         tegutsedes asutusena, kes on volitatud nimetama ametisse Europoli tegevdirektori ja tegevdirektori asetäitjad,
         ning arvestades järgmist:
         
                     (1)
                  
                  
                     Europoli tegevdirektori ühe ametisoleva asetäitja ametiaeg lõpeb 31. oktoobril 2019. Seetõttu on vaja ametisse nimetada uus Europoli tegevdirektori asetäitja.
                  
               
                     (2)
                  
                  
                     Europoli haldusnõukogu 1. mai 2017. aasta otsusega kehtestatakse Europoli tegevdirektori ja tema asetäitjate valimise, ametiaja pikendamise ja ametist tagandamise kord.
                  
               
                     (3)
                  
                  
                     Europoli tegevdirektori ühe asetäitja ametikoht loeti vabaks alates 31. jaanuarist 2019, üheksa kuud enne ühe praeguse Europoli tegevdirektori asetäitja ametiaja lõppu, kooskõlas Europoli haldusnõukogu 1. mai 2017. aasta otsuse artikli 3 lõike 1 punktiga a. Teade Europoli tegevdirektori asetäitja vaba ametikoha kohta avaldati Euroopa Liidu Teatajas23. jaanuaril 2019 (2).
                  
               
                     (4)
                  
                  
                     Määruse (EL) 2016/794 artikli 54 lõike 2 kohaselt on haldusnõukogu moodustatud valikukomisjon (edaspidi „valikukomisjon“) koostanud kandidaatide nimekirja. Valikukomisjon koostas asjakohaselt põhjendatud aruande 8. mail 2019.
                  
               
                     (5)
                  
                  
                     Valikukomisjoni aruande, määruse (EL) 2016/794 ning haldusnõukogu 1. mai 2017. aasta otsuse alusel esitas haldusnõukogu 23. mail 2019 põhjendatud arvamuse Europoli tegevdirektori asetäitja ametisse nimetamise kohta, milles esitati nõukogule nimekiri kolme kõnealusele ametikohale sobiva kandidaadiga.
                  
               
                     (6)
                  
                  
                     Nõukogu valis 18. juulil 2019 Europoli järgmiseks tegevdirektori asetäitjaks Jürgen EBNERI ning andis tema valimisest teada Euroopa Parlamendi asjaomasele komisjonile, et see saaks toimida määruse (EL) 2016/794 artikli 54 lõike 2 neljanda lõigu kohaselt.
                  
               
                     (7)
                  
                  
                     Väljavalitud kandidaat astus 5. septembril 2019 Euroopa Parlamendi kodanikuvabaduste, justiits- ja siseasjade komisjoni ette ning nõukogu teavitati vastavalt määruse (EL) 2016/794 artikli 54 lõike 2 neljandale lõigule kodanikuvabaduste, justiits- ja siseasjade komisjoni arvamusest 18. oktoobri 2019. aasta kirjaga,
                  
               ON VASTU VÕTNUD KÄESOLEVA OTSUSE:
         
            Artikkel 1
            Jürgen EBNER nimetatakse Europoli tegevdirektori asetäitjaks palgaastmel AD 14 ajavahemikuks 1. novembrist 2019 kuni 31. oktoobrini 2023.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 24. oktoober 2019
            
               
                  Nõukogu nimel
               
               
                  eesistuja
               
               A.-K. PEKONEN
            
         
         
            (1)  ELT L 135, 24.5.2016, lk 53.
         
            (2)  ELT C 28A, 23.1.2019, lk 1.